***Obrazloženje ostvarenja prihoda i primitaka, rashoda i izdataka***

***O prihodima i primicima***

 **Prihodi** **(razredi 6 i 7)** Proračuna Grada Korčule (dalje u tekstu: Proračun) ostvareni u 2022. godini iznose ukupno **45.918.106** kn ili 34% (ili 11.540.984 kn) više nego u 2021. godini. Ostvareni prihodi veći su za 3% od planiranih. Ukoliko iz razmatranja izuzmemo ukupne prihode Proračunskih korisnika (Ustanove) koji iznose 1.951.299 kn, ostvareni su prihodi Proračuna od 43.966.807 kn i veći su za 4% od planiranih, a 36% veći nego prethodne godine, odnosno 11.622.637 kn. Ukoliko izuzmemo još i ostvarene pomoći (skupina 63) u iznosu od 8.576.150 kn, prihodi su ostvareni 10% više od planiranih ili **35.390.657 kn**, dok su u 2021. iznosili **23.521.827** kn, odnosno manji za 11.868.830 kn.

**Prihodi ustanova, Proračunskih korisnika su ostvareni kako slijedi:**

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI I OSTALI PRIHODI*** | ***IZ PRORAČUNA*** | ***OSTALI PRIHODI***  | ***VIŠAK / MANJAK*** |
|  |
|   | ostvarenje | plan  | ostvarenje | ostvarenje | ostvarenje | ostvarenje |  |
|   | 1(2+3) |   | 2 | 3 | 4 | 5 |  |
| *Gradski muzej Korčula* | 1.302.342,89 | 299.297,00 | 305.569,01 | 996.773,88 | 17.000,00 | 9.696,35 |  |
| *Gradska knjižnica Ivan Vidali* | 1.170.219,72 | 177.079,00 | 180.651,61 | 989.568,11 | 123.656,76 | 1.971,02 |  |
| *Dječji vrtić Korčula* | 4.375.595,67 | 1.102.095,00 | 980.469,53 | 3.395.126,14 | 239.824,45 | -54.900,87 |  |
| *Centar za kulturu Korčula* | 1.165.515,03 | 622.900,00 | 297.455,55 | 868.059,48 | 115.932,00 | -46.261,16 |  |
| *Ustanova Športski objekti*  | 2.504.405,56 | 185.405,00 | 187.153,18 | 2.317.252,38 | 786.751,38 | 654.340,49 |  |
| **Ukupno** | **10.518.078,87** | **2.386.776,00** | **1.951.298,88** | **8.566.779,99** | **1.283.164,59** | **564.845,83** |  |

 **Prihodi poslovanja (razred 6)** iznose **41.042.141** kn ili 20% (6.782.266 kn) više nego prethodne godine.

Povećanje prihoda poslovanja Grada gotovo po svim stavkama Proračuna, posljedica je smanjenja utjecaja epidemije koronavirusa na gospodarsko kretanje, te veće uprihođenje radi bolje gospodarske aktivnosti. Izvršenje ovih prihoda za 3% veće je od plana.

 **Prihodi od poreza** **(skupina 61)** su ostvareni u iznosu od **18.549.042** kn ili 6.628.910 kn (56%) više od ostvarenog prethodne godine, a 19% više u odnosu na planirane. Značajno povećanje u podskupini je prihoda od poreza i prireza na dohodak koji iznose 13.302.320 kn i za 5.753.974 kn su veći (76%) nego prethodne godine. Porez na promet nekretnina (od prodaje) veći je za 184.460 kn ili 6% u odnosu na prethodnu godinu, a ostvaren je u iznosu 3.112.030 kn. Prihodi od ostalih gradskih poreza (porez na kuće za odmor, porez na potrošnju, porez na tvrtku-ukinut) su za 48% veći u odnosu na prethodnu godinu (ili 693.477 kn) i iznose 2.134.693 kn.

**Pomoći (skupina 63)** su ostvarene u iznosu od **8.576.150** kn i manje su od prethodne godine za iznos 246.193 kn ili 3% i 14% manje u odnosu na planirane, a odnose se na:

* kapitalne pomoći iz državnog proračuna temeljem prijenosa EU sredstava u iznosu od 5.819.754 kn za radove na obnovi kuće Marka Pola, interpretacijskog centra i Gradskog Muzeja, prema odobrenim zahtjevima za nadoknadom sredstava (ZNS),
* kapitalnu pomoć iz Agencije za plaćanja u poljoprivredi, ribarstvu i ruralnom razvoju, za šetalište Tina Ujevića, u iznosu od 886.705 kn,
* kapitalnu pomoć od Fonda za zaštiu okoliša i energetsku učinkovitost u iznosu od 537.131 kn, za uklanjanje otpada na Dominču,
* kapitalnu pomoć iz Ministarstva kulture u iznosu od 300.000 kn, za opremanje interpretacijskog centra Marko Polo,
* kapitalne pomoći iz Ministarstva turizma 253.390 kn: za opremanje interpretacijskog centra Marko Polo 103.390 kn, te outdoor fitness kraj Bazena 150.000 kn,
* kapitalnu pomoć od Županijske uprave za ceste 212.002 kn za uređenje nogostupa na Naselju,
* kapitalne pomoći Ministarstva kulture Centru za kulturu u iznosu od 99.932 kn za uređenje Doma kulture Liburna, te Gradskoj knjižnici 32.467 kn za opremanje knjižnice,
* tekuće pomoći Dječjem Vrtiću iz općine Lumbarda od 162.780 kn za sufinanciranje cijene vrtića djeci,
* tekuće pomoći iz proračuna Dubrovačko-neretvanske županije u iznosu od 101.050 kn i to: za obnove rive u Račišću 70.000 kn, tisak knjige Marka Andrijića 20.000 kn, Dane Petra Šegedina 10.000 kn, te za ogrjev socijalno ugroženima 1.050 kn,
* tekuće pomoći Ministarstva kulture u iznosu 110.040 kn: za programe Gradske Knjižnice 70.040 kn, Gradskog Muzeja 10.000 kn, Centra kulturu 10.000 kn, te 20.000 kn za Monografiju Marka Andrijića,
* tekuće pomoći iz državnog proračuna dječjem vrtiću za programe Vrtića, u iznosu od 37.800 kn,
* tekuće pomoći iz proračuna Dubrovačko-neretvanske županije 21.000 kn za programe Vrtića, Muzeja i Knjižnice.

 **Prihodi od imovine (skupina 64)** ove godine iznose **5.865.844** kn i veći su u odnosu na iste prihode iz prethodne godine za 23% ili 1.101.438 kn. Prihod od koncesija iznosi 620.658 kn ili 119% više (336.651 kn) u odnosu na 2021.godinu. Povećanje proizlazi iz većih doznaka koncesija na pomorskom dobru koje dobivamo u rasporedu sredstava zajedničkih prihoda, u odnosu na prethodnu godinu. Prihodi od zakupa i iznajmljivanja imovine u ovom razdoblju iznose 4.568.974 kn i veći su u odnosu na prethodnu godinu za 16% (621.745 kn). Povećanje je posljedica smanjenja krize uzrokovane epidemijom koronavirusa i utjecaja na turističku sezonu. Prihodi od naknada za korištenje nefinancijske imovine (prihodi od spomeničke rente i od parkirnih mjesta) iznose 421.191 kn i veći su od prethodne godine za 5% (ili 20.008 kn). Ostali prihodi od nefinancijske imovine (naknada za nezakonito izgrađene zgrade i prihodi od Kula) iznose 206.041 kn i veći su nego u prošlom razdoblju za iznos od 74.564 kn odnosno 57%. Prihodi od pozitivnih tečajnih razlika u ovom periodu iznose 45.863 kn. Razlika proizlazi iz kredita HBOR-a za Projekte Grada, koji je odobren uz valutnu klauzulu EUR a realiziran u kunama u više pojedinačnih isplata, pri čemu se koristio aktualni dnevni tečaj, te se na kraju 2022. godine napravilo usklađenje između HBOR-a i Grada.

U odnosu na plan, prihodi ove skupine veći su za 2%.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** ostvareni su u iznosu od **6.945.779** kn i manji su u odnosu na prethodnu godinu za 10% (ili 756.846 kn).

Najveći pojedinačni prihod u ovoj skupini je komunalna naknada koja je naplaćena u iznosu od 3.222.706 kn ili 224.756 kn (7%) manje nego prethodne godine. Naplata je manja radi pokretanja postupaka ovrhe na dospjele dugove po ovom prihodu u 2021. godini. Komunalni doprinosostvaren jeu iznosu od 902.061 kn što je 59% manje nego prethodne godine (ili 1.306.988 kn). Smanjenje prihoda rezultira većom gradnjom te prodajom novih građevinskih, stambenih i poslovnih objekata u 2021. godini. Boravišne i turističke pristojbe uplaćene su u proračun u iznosu od 1.153.914 kn što je za 77% (ili 501.279 kn) više nego 2021. Povećanje proizlazi iz ostvarenog većeg broja turističkih noćenja. Prihodi vodnog gospodarstva su 217.794 kn i manji su za 5% ili 12.509 kn nego prošle godine. Mjesni samodoprinos namijenjen sufinanciranju uređenja cesta i ostalog, u ovom razdoblju iznosi 22.720 kn, 922 kn manji nego u prethodnom razdoblju, odnosno 4%. Ostali nespomenuti prihodi u iznosu od 1.400.076 kn odnose se pretežno na prihode temeljem sufinanciranja roditelja za Dječji vrtić Korčula, prihod od lučke pristojbe, troškove postupka, naknadu za razvoj od NPKLM vodovoda d.o.o., razne refundacije, a u ovom razdoblju su veći za 27% (ili 296.006 kn).

Izvršenje ove skupine prihoda za 8% je manje u odnosu na plan.

 **Prihodi od prodaje proizvoda i roba te pruženih usluga i prihodi od donacija** **(skupina 66)** ostvareni su u iznosu od **893.896** kn i veći su od prošlogodišnjih za 12% ili 95.586 kn, a izvršenje ove skupine prihoda veće je od plana za 4%.

Prihodi proračunskih korisnika u ovoj skupini su prihodi od prodaje proizvoda u iznosu od 25.715 kn i prihodi od pruženih usluga u iznosu od 685.061 kn. Ovi prihodi veći su u odnosu na prošlu godinu za iznos 191.985 kn (37%). Tekuće donacije ostvarene su u iznosu od 75.620 kn dok su prošlogodišnje iznosile 156.520 kn. Odnose se na donacije za kulturni program Grada 51.000 kn, te humanitarne akcije 7.330 kn. Ostale donacije od 17.290 kn odnose se na proračunske korisnike Gradsku knjižnicu, Gradski Muzej i Dječji vrtić. Kapitalne donacije u ovom razdoblju iznose 107.500 kn od trgovačkog društva Molitio d.o.o., i to za sufinanciranje projektne dokumentacije Vrbovica.

 **Kazne, upravne mjere i ostali prihodi (skupina 68)** ostvareni su u iznosu od **211.430** kn ili 16% (40.628 kn) manje nego prethodne godine.

Prihodi od kazni na prometne i ostale prekršaje u nadležnosti MUP-a, veće su u odnosu na prethodnu godinu za 24% (33.339 kn). Ostali prihodi su ostvareni u iznosu od 39.219 kn i pretežno se odnose na prihode usljed otpisa obaveza prema dobavljačima, usljed nastupa zastare.

Izvršenje ove skupine veće je 7% od plana.

 **Prihodi od prodaje nefinancijske imovine (razred 7)** ostvareni su u iznosu od **4.875.966** kn odnosno 3159% (ili 4.758.719 kn) više nego 2021.godine.

Ovako veliko odstupanje odnosi se na prihode od prodaje dva građevinska zemljišta u mjestu Zavalatici, te jedno zemljište-okućnica u Korčuli, kojih u prethodnom razdoblju nije bilo. Sredstva od prodanih gradskih stanova primljena od OTP banke d.d. u obročnom plaćanju kupaca, iznose 29.979 kn, dok su u prethodnoj godini iznosila 22.836 kn.

Izvršenje ovog prihoda veće je za 8% od plana.

 **Primici od financijske imovine i zaduživanja (razred 8)** manji su nego prethodne godine za iznos od 1.921.324 kn (23%), te iznose **6.581.430** kn.

Primici se odnose na korištenje kredita u iznosu 981.409 kn kod HBOR-a, namijenjenog predfinanciranju kapitalnih projekata sufinanciranih sredstvima iz EU fondova i to: Šetalište Tina Ujevića, obnova kuće Marka Pola, Revitalizacija obrambenih utvrda Grada Korčule i obnova Gradskog Muzeja. U ovom razdoblju, navedeni kredit iskorišten je u cijelosti. Kreditno zaduženje bilo je neophodno radi nelikvidnosti Grada uslijed posljedica uzrokovanih epidemijom koronavirusa. Odobreni kredit iznosi 14.495.000 kn, u 2020. iskorišteno je 5.011.148 kn, a u 2021. iznos od 8.502.754 kn.

Kreditno zaduženje kod HBOR-a za Modernizaciju javne rasvjete na području Grada, u ovom je razdoblju započeto korištenje te je iskorišten iznos od 5.600.021 kn.

Izvršenje primitaka za 1% manje je od planiranog.

 ***O rashodima i izdacima***

 **Rashodi i izdaci (razredi 3, 4 i 5)** ostvareni su u iznosu od **50.428.244** kn što je za 6.797.096 kn (16%) kuna više nego prethodne godine, a 1% manje od predviđenih planom.

 **Rashodi poslovanja** **(razred 3)** izvršeni su u iznosu od **30.747.898** kn ili 23% (5.759.828 kn) više nego prethodne godine.

**Rashodi za zaposlene (skupina 31)** iznose **9.820.610** kn i veći su za 14% (ili 1.175.054 kn) u odnosu na 2021. godinu. Povećanje rashoda rezultat je povećanja osnovice za obračun plaća od 10% svim službenicima i namještenicima Gradske uprave i Ustanova, koja je započela s isplatom plaće za siječanj predmetne godine. Broj djelatnika u ovoj je godini povećan za 7 i to u Ustanovama proračunskih korisnika.

 **Materijalni rashodi (skupina 32)** iznose **13.748.060** kn što je 38% (ili 3.752.108 kn) više nego prethodne godine. Najveće povećanje skupine evidentno je u podskupini rashoda za usluge, koji su veći za 2.825.695 kn i to u najvećem dijelu kod usluga tekućeg i investicijskog održavanja. Povećanje rashoda od 1.695.504 kn odnosi se na usluge tekućeg i/ili investicijskog održavanja poslovnih prostora, sportskih i dječjih igrališta, opreme, javnih površina, plaža, javne rasvjete, škola i vrtića, ulica, trgova, nerazvrstanih cesta, kanalizacije. Intelektualne i osobne usluge veće su za 571.082 kn pretežito radi održavanja koncerata. Ostale usluge veće su za 506.811 kn zbog povećanja izdvajanja sredstava za čišćenje i održavanje Grada, dok su naknade za rad predstavničkih i izvršnih tijela manje za 99.021,38 kn, radi lokalnih izbora u prošlom razdoblju. Ostali nespomenuti rashodi veći su u iznosu 165.145 kn radi većih izdataka za nagrade (nagrade za životno djelo, nagrade učenicima, mentorima i sportašima). Svi navedeni rashodi veći su zbog smanjenja utjecaja krize epidemije koronavirusa, te promjena u gospodarskim kretanjima, a samim tim i manjeg ograničenja fiskalnog potencijala Proračuna Grada, koji je za posljedicu imao povećanje planiranih rashoda poslovanja gotovo po svim stavkama Proračuna.

 **Financijski rashodi (skupina 34)** iznose **385.272** kn i za 28% (ili 84.648 kn) su veći nego prethodne godine. Odnose se na 229.145 kn kamate po dugoročnom kreditu HBOR-a za Projekte Grada i Modernizaciju javne rasvjete na području Grada, kamate na dozvoljeno prekoračenje kod poslovne OTP Banke d.d. 59.202 kn, bankovne usluge i usluge platnog prometa 76.913 kn, negativne tečajne razlike po deviznom računu 3.540 kn, zatezne kamate 244 kn i ostale nespomenute financijske rashode (članarina udruzi Gradova, HRT pristojba i ostali nespomenuti rashodi) 16.229 kn.

 **Subvencije (skupina 35)** u ovom razdoblju iznose 63.513 kn dok u prethodnom nisu izvršene. Odnose se na subvencije obrtnicima i poduzetnicima iz Programa razvoja poduzetništva.

 **Pomoći dane u inozemstvo i unutar općeg proračuna (skupina 36)** iznose **682.000** kn i za 15% (ili 118.559 kn) su manje nego 2021.godine. Odnose se na dane tekuće pomoći Grada proračunskim korisnicima drugih proračuna i to: Zavodu za hitnu medicinu 381.000 kn, Domu zdravlja Korčula 271.000 kn i Osnovnoj glazbenoj školi 30.000 kn. Povećanje rashoda na ovom odjeljku tekućih pomoći proračunskim korisnicima drugih proračuna, u iznosu od 120.000,04 kn, rezultira većim izdvajanjem pomoći Domu zdravlja i Zavodu za hitnu medicinu, sufinanciranje i dodatni medicinski timovi. U ovom razdoblju nije bilo rashoda na odjeljku kapitalnih pomoći unutar općeg proračuna, dok su u prethodnom iznosila 238.559 kn.

**Naknade građanima i kućanstvima (skupina 37)** su veće za 79% (533.456 kn) nego prošlogodišnje i iznose **1.204.548** kn. Povećanje se pretežito odnosi na rashode uvođenja besplatnih prijevoznih linija za građane.

**Ostali rashodi (skupina 38)** u iznosu od **4.843.895** kn veći su od prethodne godine za 6% a (ili 269.608 kn), a odnose se na tekuće donacije Grada raznim udrugama, zajednicama, organizacijama, političkim strankama, školama i dječjim vrtićima i ostalima (podskupina 381), te kapitalne donacije gradskim vijećnicima za prijenosna računala i kapitalnu pomoć KTD Mindel za sanaciju odlagališta Kokojevica (podskupine 382 i 386).

Izvršenje rashoda poslovanja za 2% je manje od planiranih.

***Rashodi ustanova, korisnika Proračuna su ostvareni kako slijedi:***

|  |  |  |
| --- | --- | --- |
| **KORISNIK PRORAČUNA** | **PLAN** | **OSTVARENJE** |
| *Gradski muzej Korčula* | 1.301.339,00 | 1.307.784,44 |
| *Gradska knjižnica Ivan Vidali* | 1.138.231,00 | 1.161.877,39 |
| *Dječji vrtić Korčula* | 4.519.149,00 | 4.555.602,38 |
| *Centar za kulturu Korčula* | 1.469.430,00 | 1.226.392,20 |
| *Ustanova Športski objekti Korčula* | 2.600.405,00 | 2.580.216,39 |
| **UKUPNO** | **11.028.554,00** | **10.831.872,80** |

 **Rashodi za nabavu nefinancijske imovine (razred 4)** ostvareni su u iznosu od **13.212.310** kn i za 25% (4.354.647 kn) su manji nego prethodne godine. Izvršenje rashoda jednako je planu. Odnose se na:

* kupnju građevinskog zemljišta iznad Vrtića u iznosu od 37.600 kn,
* uređenje kino-sale Doma kulture Korčula u iznosu od 241.017 kn,
* obnovu Doma kulture Korčula-novi prostori Gradske Knjižnice u iznosu od 236.614 kn
* uređenje ceste na GZ Lokva u iznosu 2.008.422 kn,
* dokumentaciju i radove za vodovodnu mrežu Cuklica i kanalizacijsku mrežu Aglomeracije 293.170 kn,
* uređenje dječjeg igrališta u Čari u iznosu od 71.994 kn,
* sanaciju zgrade Gradskog Muzeja 64.220 kn,
* obnovu kule Marka Pola u iznosu od 1.376.039 kn,
* obnovu Južnog zida u iznosu od 17.453 kn,
* modernizaciju javne rasvjete na području Grada u iznosu od 5.482.521 kn,
* uredsku, računalnu opremu i namještaj, te raznu opremu 512.320 kn,
* opremanje interpretacijskog centra Marka Pola 1.014.330 kn,
* opremu na javnim površinama (totemi, klupe, ukrasi, tuševi i svlačionice na plaži) 362.223 kn,
* knjige u Knjižnici i muzejski izlošci 220.736 kn,
* ulaganja u računalne programe 30.656 kn,
* raznu dokumentaciju za projekte Grada, energetsku obnovu i prostorne planove Grada 825.019 kn,
* plivački semafor na Bazenu u iznosu od 321.975 kn te
* uređenje Marmontova puta 96.000 kn.

 **Izdaci za financijsku imovinu i otplate zajmova (razred 5)** iznose **6.468.036** kn i veći su u odnosu na prethodnu godinu za iznos 5.391.915 kn (501%).

Otplata glavnice dugoročnog kredita HBOR-a za Projekte Grada, u ovom je razdoblju znatno veća radi refundiranih sredstava EU, po Zahtjevima za nadoknadom sredstava, i iznosi 5.024.830,24 kn, dok je u prethodnom razdoblju iznosila 698.892 kn. Kredit se otplaćuje bespovratnim sredstvima EU, refundiranih prema iznosima plaćenih obaveza dobavljača, potraživanih temeljem Zahtjeva za nadoknadom sredstava.

Veća je i otplata beskamatnog zajma Ministarstva financija, realiziranog sukladno Naputku o načinu isplate beskamatnog zajma JLP(R)S, HZMO i HZZO, koja u ovom razdoblju iznosi 1.193.205,93 kn, dok je u prethodnom iznosila 10.229 kn.

Otplaćena je i zadnja rata u iznosu od 250.000 kn, pozajmice iz 2019. od KTD Hober d.o.o., koja je iznosila 1.000.000 kn.

Izvršenje ovih izdataka jednako je planu.

***Preneseni višak / manjak korisnika Proračuna iz 2021. godine***

|  |  |
| --- | --- |
| *KORISNIK PRORAČUNA* | *PRENESENI VIŠAK / MANJAK IZ 2021.GOD.* |
| Grad | -5.115.236 |
| Gradski muzej Korčula | 15.138 |
| Gradska knjižnica Ivan Vidali | -6.372 |
| Dječji vrtić Korčula | 127.515 |
| Centar za kulturu Korčula | 13.435 |
| Ustanova Športski objekti Korčula | 730.151 |
| Ukupno | **-4.235.369** |

Ukupni tekući prihodi i primici Gradskog proračuna u 2022. godini iznose 52.499.536 kn, dok ukupni tekući rashodi i izdaci iznose 50.428.244 kn. Prihodi i primici veći su od rashoda i izdataka za iznos 2.071.292 kn, a s prenesenim manjkom sredstava iz 2021. godine u iznosu od 4.274.733 kn, u kojem su sadržani viškovi i manjkovi Proračunskih korisnika, ostvaren je ukupni manjak prihoda u iznosu od **2.203.441** kn..

***Izvještaj o zaduživanju i danim jamstvima u 2022.***

U ovom razdoblju u cijelosti je realiziran kredit HBOR-a za predfinanciranje projekata Grada. Kreditom su podmireni neplaćeni računi dobavljača, izvođača radova, te se završilo financiranje kapitalnih projekata: uređenje šetališta Tina Ujevića, obnova kuće Marka Pola, revitalizacija obrambenih utvrda Grada Korčule i obnova Gradskog Muzeja. Otplata kredita vrši se na način da se potraživana bespovratna sredstva po zahtjevima za nadoknadom sredstava plaćenih računa izvođača radova, predfinanciranih sredstvima kreditnog zaduženja, koriste za otplatu kredita i time se umanjuje neotplaćena glavnica kredita. Dio kredita koji ne bude otplaćen bespovratnim sredstvima, otplaćivat će se 10 godina, započevši 30.04.2023. godine. Kreditno zaduženje bilo je neophodno radi nelikvidnosti Grada usljed posljedica uzrokovanih epidemijom koronavirusa.

Započelo je korištenje kredita HBOR-a za Modernizaciju javne rasvjete na području Grada, iskorišten je iznos od 5.600.021 kn.

Otplata glavnice dugoročnog kredita HBOR-a za Projekte Grada, započeta u 2021., u ovom razdoblju iznosi 5.034.830 kn. Iznos je otplaćen refundiranim bespovratnim sredstvima EU, prema Zahtjevima za nadokandom sredstava, kreditom plaćenih računa dobavljača.

Zajmovi i jamstva u ovom periodu nisu davani.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 31.12. |
| 1 | HBOR (za Projekte) | 12.825.010,60 | 5.034.830,24 | 981.408,29 | 8.771.588,65 |
| 2 | HBOR (za Modernizaciju JR) | 0,00 | 0,00 | 5.600.021,25 | 5.600.021,25 |
|   | Ukupno | 12.825.010,60 | 5.034.830,24 | 6.581.429,54 | 14.371.609,90 |

**Dospjele kamate na zajmove**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje 1.1. | dospjele kamate | plaćene kamate | stanje 31.12. |
| 1 | Zagrebačka banka d.d. | 0,00 | 2.102,05 | 2.102,05 | 0,00 |
| 2 | HBOR (interkalarna kta) | 0,00 | 146.608,09 | 146.608,09 | 0,00 |
|   | Ukupno | 0,00 | 148.710,14 | 148.710,14 | 0,00 |

***Izvještaj o korištenju proračunske zalihe***

 U 2022. godini planirana je proračunska zaliha od 124.304 kune za neplanirane i nedovoljno planirane rashode tijekom godine. Ukupno je raspoređeno 141.228 kuna za programe koji su prikazani u tablici koja slijedi. U tablici se navodi opis aktivnosti, korisnik sredstava, iznos odobrenih sredstava, datum isplate, te klasifikacijska oznaka dokumenta kojim se odobrava pojedina isplata.

**Izvještaj o korištenju proračunske zalihe (A210108)**

|  |  |  |  |  |  |
| --- | --- | --- | --- | --- | --- |
| ***Rbr.*** | ***Opis / Projekt*** | ***Korisnik***  | ***Iznos***  | ***Isplaćeno dana*** | ***Odluka - Klasa*** |
| 1 | Donacija za blagoslov | Župa Sv.Marka | 1.000,00 | 05.01.2022. | 401-03/22-01/02 |
| 2 | Donacija za spomen obilježje | KUD Petar Crnomir | 6.562,50 | 18.01.2022. | 402-01/21-01/13 |
| 3 | Pomoć za popunjavanje knjižnične građe | O.Š.Petar Kanavelić | 2.141,94 | 24.01.2022. | 402-04/22-01/02 |
| 4 | Donacija za nabavku lifta za stepenice | Fizička osoba 1 | 35.812,50 | 23.02.2022. | 402-04/22-01/03 |
| 5 | Donacija za izradu fotografija | Udruga Kap u moru | 2.000,00 | 24.02.2022. | 402-04/22-01/13 |
| 6 | Donacija za kupnju namještaja obitelji | Udruga Kap solidarnosti | 300,00 | 01.03.2022. | 402-04/22-01/12 |
| 7 | Donacija za stručno predavanje lječnika | Centar za socijalnu skrb  | 500,00 | 11.03.2022. | 402-04/22-01/19 |
| 8 | Donacija za liječenje kćerke  | Fizička osoba 2 | 5.000,00 | 11.03.2022. | 402-04/22-01/17 |
| 9 | Donacija za liječenje | Fizička osoba 3 | 500,00 | 11.03.2022. | 402-04/22-01/18 |
| 10 | Bakalar za maškare | KKK Bonkulovići | 903,96 | 17.03.2022. | URA-220124/22 |
| 11 | Donacija za snimanje filma | Udruga Tisno | 200,00 | 28.03.2022. | 402-04/22-01/15 |
| 12 | Donacija za karitativnu pomoć za Uskrs | Caritas Župe Sv.Ante Knin | 500,00 | 26.04.2022. | 402-04/22-01/20 |
| 13 | Donacija za maturalni ples | S.Š.Petra Šegedina | 2.000,00 | 26.04.2022. | 402-04/22-01/20 |
| 14 | Donacija za proslavu blagdana | Župa Sv. Nikole | 2.000,00 | 25.05.2022. | 402-04/22-01/28 |
| 15 | Donacija za sudjelovanje na natjecanju | Rukometni klub Korčula | 15.000,00 | 31.05.2022. | 402-04/22-01/30 |
| 16 | Donacija za prijevoz na Županijski turnir | Teniski klub Mot | 933,33 | 03.06.2022. | 402-04/22-01/27 |
| 17 | Donacija za prigodni turnir | Boćarski klub Sv. Antun | 1.000,00 | 09.06.2022. | 402-04/22-01/31 |
| 18 | Donacija za malonogometni turnir  | Udruga mladih KZARA | 1.000,00 | 12.07.2022. | 402-04/22-01/33 |
| 19 | Donacija za transport.ventilator za novorođ. | Javna vatrog.postrojba Split | 500,00 | 21.07.2022. | 402-04/22-01/36 |
| 20 | Donacija za turnir u boćanju | Udruga Račiško srce | 2.000,00 | 02.08.2022. | 402-04/22-01/39 |
| 21 | Donacija za izdavanje knjižice Mlada misa | Župni ured Smokvica | 1.800,10 | 16.08.2022. | URA-220643/22 |
| 22 | Donacija za prvenstvo Grada u vaterpolu | Udruga Sv.Todor | 2.000,00 | 16.08.2022. | 402-04/22-01/43 |
| 23 | Nastup na otvaranju Pelješkog mosta | GU Crnomiri Čara | 4.207,00 | 22.08.2022. | 402-04/22-01/41 |
| 24 | Memorijalni malonogom. turnir Niko Perić | MNK Ferijalos | 2.000,00 | 09.09.2022. | 402-04/22-01/45 |
| 25 | Međunarodni festival folklora u Makedoniji | KUD Mišnjice Žrnovo | 3.500,00 | 16.09.2022. | 402-04/22-01/46 |
| 26 | Donacija za nova vrata ljetnog kina | KUD Moreška | 2.583,34 | 21.09.2022. | 402-05/22-01/04 |
| 27 | Donacija za nova vrata ljetnog kina | HGD Sveta Cecilija | 2.583,34 | 22.09.2022. | 402-05/22-01/04 |
| 28 | Donacija za liječenje djece | Fizička osoba 4 | 4.000,00 | 10.10.2022. | 402-04/22-01/52 |
| 29 | Donacija za reagens analizatora krvi | Zavod za hitnu medicinu DNŽ | 5.000,00 | 18.10.2022. | 402-04/22-01/50 |
| 30 | Vukovarski lampioni | UOSI Prijatelj Metković | 1.600,00 | 15.12.2022. | URA-221080/22 |
| 31 | Donacija za blagdanske manifestacije | Udruga mladih KZARA | 5.000,00 | 27.12.2022. | 402-04/22-01/59 |
| 32 | Donacija za tiskanje prigodnog kalendara | O.Š.Petar Kanavelić | 500,00 | 27.12.2022. | 402-04/22-01/58 |
| 33 | Vukovarski lampioni | UOSI Prijatelj Metković | 1.600,00 | 29.12.2022. | URA221225/22 |
| 34 | Donacija za program Opće školice | Rukometni klub Korčula | 10.000,00 | 30.12.2022. | 620-04/22-01/02 |
| 35 | Donacija za program Plivačka i vaterp.škola | Korčulanski plivački klub | 15.000,00 | 30.12.2022. | 402-04/22-01/60 |
|   | ***UKUPNO:*** |   | **141.228,01** |   |   |

***Stanje nenaplaćenih potraživanja***

Na dan 31.12.2022. godine ukupan iznos nenaplaćenih potraživanja Proračuna iznosi **10.764.462** kn od čega se 3.720.929 kn odnosi na potraživanja za komunalnu i vodnu naknadu, 2.079.248 kn na novčane kazne, 1.310.793 kn boravišnu pristojbu, 889.083 kn na porez na kuće za odmor, 276.900 kn naknade za javnu površinu, 545.367 kn naknade za razvoj od NPKLM vodovoda, 451.115 kn poreza na promet nekretnina, 377.561 kn komunalnog doprinosa, 481.148 kn naknade na zakup poslovnih prostora, 139.637 kn spomeničke rente, 113.238 kn od prodaje stanova, 137.137 kn poreza na potrošnju, 16.745 kn stanarine, te ostale gradske naknade.

***Stanje nepodmirenih dospjelih obveza***

Nepodmirene dospjele obveze Proračuna na dan 31.12.2022. godine iznose **830.065** kn. Obveze se odnose na obveze za rashode poslovanja 358.688 kn i obveze za nabavu nefinancijske imovine 471.377 kn. Obveze se pretežito odnose na račune dobavljača proknjižene krajem 2022. godine, a plaćene početkom slijedeće godine prema datumu dosijeća.

***Stanje potencijalnih obveza po osnovi sudskih postupaka***

Stanje potencijalnih obaveza po osnovi sudskih postupaka iznosi **16.036.537** kn (bez kamata i troškova postupka) i odnosi se pretežito (15.884.271 kn) na naknadu za oduzete nekretnine označene kao čest.zem. 655/17, 655/147 i 655/148 k.o.Korčula (kamp Kalac), kao i na utvrđivanje prava vlasništva određenih tužitelja fizičkih osoba (152.266 kn).